البنات دخلووو بالزربة اليوم كنت عند طبيبة دالأسنان وها شنو قالتلي على بيكاربونات الصودا اليوم جيت نشارك معاكم هاذ المعلومة لي الصراحة صدماتني وقلت ضروري حتى نتوما تعرفوها وتاخدو الإحتياطات. البارح مشيت عند طبيبة الأسنان تعمر ليا واحد الضرسة وقلت والله حتى نسولها على بيكاربونات الصودا والإستخدامات ديالها فالتبييض معا ختكم مهووسة بالوصفات وخاصني ديما سنيناتي يكونو تيشعلو اوا قلت ليها اختي عافاك نسولك دابة بيكاربونات الصودا يلا حكيت بيها سنيناتي واش ماعندها حتى شي تأثير خايب وهي تقولي فعلا هما كيعطيو واحد التبييض ولكن كيفرعو اللثة ومرة مرة غتلقاي الدم ومع المداومة على استعمالها سنانك غيوليو يضروك ويلا شربتي البارد أو السخون ويلا كليتي غيحرقوك من الأحسن بعدي عليهم. المهم أخوتي انا جيت وبغيت نعلمكم حيت مابغيتش هاد النصيحة تبقى عندي ودعيو معايا بربي يسهل عليا وعلى أمة سيدنا محمد عليه أفضل الصلاة والسلام.